text: Bilentutiaster utilfredse med nye regler
  09 januar 2014 kl. 19.44
  Danmarks Hurtigste Bil har fået nye ejere, og det har betydet et farvel til en regel om, at folk med arrangementets logo kan komme gratis ind, er blevet fjernet.
  Tidligere blev Danmarks Hurtigste Bil (DHB) i Vandel arrangeret af bilmagasinet Vmax. Men da det lukkede sidste år, stod hele arrangementets fremtid hen i det uvisse.
  I julen overtog bilgalleri.dk arrangørkasketten, og det har betydet ændringer.
  Tidligere kunne folk med et Vmax-logo eller et DHB-logo tatoveret på sin krop komme gratis ind. Det kan de ikke længere. Det har flere brokket sig over på DHB?s facebook-side.
  -Kan det virkelig passe at, at dem der har valgt at udsmykke sig for livet med en DHB tattovering ikke længere kan bruge den som indgangsbillet?, spørger Nikolaj Sivertsen.
  -Det løgn mand, i skylder mig en laserbehandling så den bliver fjernet, skriver Jacob Lassen.
  -Træls!!! Så kommer vi ikke, skriver Paw Johansen.
  -En DHB tatovering er desværre ikke længere en gyldig adgangsbillet, bekræfter DHB selv på siden.
  De tidligere arrangører, Vmax, skrev allerede om tatoveringerne i reglementet sidste år, at ?ordningen kan når som helst annulleres, og vilkårene kan ændres uden varsel.?
  Besøg Danmarks Hurtigste Bil 2014 her
  